गौ तस्करों ने फायरिंग कर महिला डीएसपी की गाड़ी को मारी टक्कर
हमले में ड्राइवर और गनमैन हुआ घायल
घुड़चढ़ी को लेकर पथराव, एएसआई सहित कई घायल, पुलिस बल तैनात
मामला दर्ज कर जांच शुरू कर दी
कॉलोनियों, सेक्टरों से उठाते हैं पशुओं को
दोनों पक्षों की बंद कमरे में हुई मीटिंग
गौतस्करों के हौसले इस कदर बुलंद हैं कि आए दिन गौ तस्कर पुलिस पर फायरिंग की वारदात को अंजाम दे रहे हैं। शुक्रवार रात गौ तस्करों ने गश्त कर रही महिला डीएसपी की गाड़ी पर अंधाधुंध फायरिंग करनी शुरू कर दी। जवाब में महिला डीएसपी के गनमैन ने भी तस्करों पर फायरिंग की। इस दौरान महिला डीएसपी गाड़ी का ड्राइवर छर्रा लगने से गनमैन भी चोटिल हो गया। सिविल लाइन थाना पुलिस ने अज्ञात गौ तस्करों के खिलाफ मामला दर्ज कर जांच शुरू कर दी है।
फायरिंग में ड्राइवर के बाजू पर लगा छर्रा
महिला डीएसपी शकुंतला यादव ने बताया कि वे रात को गश्त पर थीं, तो उन्हें वीटी मिली कि सेक्टर-6 में एक व्यक्ति से एक्टिवा छीनकर कर 2 बाइक सवार फरार हो गए हैं। सूचना मिलते ही डीएसपी ने ड्राइवर को सेक्टर-6 में ग्रीन बेल्ट की ओर गाड़ी ले चलने के लिए कहा, तो वहां दो से तीन व्यक्ति खड़े थे, जिसकी एक्टिवा को छीनकर बदमाश फरार हो गए थे। डीएसपी ने उन्हें थाना में जाने के लिए कहा। इसी दौरान सूचना मिली कि सेक्टर-7 में गौ तस्कर पिकअप गाड़ी में गाय को लाद रहे हैं। सूचना मिलते ही डीएसपी सेक्टर-7 की सड़क पर आईं, तो सामने से तेज रफ्तार में गाड़ी आई, जिसने डीएसपी की गाड़ी पर फायरिंग करना शुरू कर दिया।
डीएसपी ने बताया कि गौ तस्करों ने पिकअप गाड़ी में लोहे की एंगल लगाई थी। गौ तस्कर फायरिंग करते हुए पास से गुजरे और फिर कुछ दूरी पर गाड़ी रोककर तेज रफ्तार में ब्रेक लगाई और डीएसपी की गाड़ी को टक्कर मार दी। महिला डीएसपी की गाड़ी के सामने गनमैन सुरेंद्र खड़ा था, जो नीचे गिर गया और ड्राइवर मुकेश की बाजू पर छर्रा लग गया, जिस कारण वे तस्करों का पीछा नहीं कर पाए।
^शुक्रवार रात को डीएसपी शकुंतला यादव पर सेक्टर-7 में गौ तस्करों द्वारा फायरिंग की गई है। मामला दर्ज कर जांच शुरू कर दी है। -मनोजकुमार, प्रभारी, सिविल लाइन थाना।
डीसी एसपी के आने के बाद ही युवक की बारात को रवाना किया गया और दोनोंं पक्षों के पांच-पांच लोगों की बंद कमरे में बैठक की। बैठक में दोनों पक्षों के बीच समझौता हो गया। दोनों पक्षों के इन लोगों ने 7 घंटे तक प्रशासन के आला अधिकारियों की मौजूदगी में आपसी समझौते का फैसला लिया। इस फैसले के बारे में ब्लॉक समिति के अध्यक्ष हुक्म सिंह राणा ने बताया कि मामले को सुलझा लिया गया है और भविष्य में इस तरह की घटना दोबारा हो, इसके लिए अगले 2 दिन में पंचायत बुलाकर फैसला लिया जाएगा कि गांव में किसी भी समाज के युवक की शादी में घुड़चढ़ी नहीं होगी।
ये पशु तस्कर गाड़ी में सवार होकर आते हैं, इनके पास देसी तमंचे होते हैं और गाड़ी में पत्थर भी रखते हैं, कोई पीछा करे तो उस पर पत्थरों से वार करते हैं। इन संख्या 10 से 12 होती है। ये गलियों में घूम रहे पशुओं को उठाकर सीधा गाड़ी में डालते हैं और फरार हो जाते हैं।
तरावड़ी. घुड़चढ़ीको लेकर हुए विवाद को सुलझाने के लिए पंचायत करते दोनों समुदाय के लोग एसपी और डीसी।
फायरिंग में घायल ड्राइवर पुलिसकर्मी।
कुछ दिन पहले भी गौ तस्कर शहर में कॉलाेनियों सेक्टरों से पशु गायों को उठा कर गाड़ी में ले जाने की कोशिश कर रहे थे। तो उस समय भी मौके पर ही पुलिस की पीसीआर पहुंच गई थी, तो तस्करों ने कैथल रोड पर पीसीआर को टक्कर मारी और फिर जाटों गेट के समीप भी सिटी थाना प्रभारी की गाड़ी पर पथराव किया, उस दौरान गाड़ी में एसआई श्रीपाल मौजूद थे।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva